Το **Renault 5** ήταν ένα supermini αυτοκίνητο πόλης της κατηγορίας B, που παρήχθη από τη γαλλική αυτοκινητοβιομηχανία Renault, μεταξύ του 1972 και του 1996, σε δύο γενιές. Η πρώτη γενιά του, κατασκευάστηκε από τον Ιανουάριο του 1972 έως τον Δεκέμβριο του 1984 (εκτός από την έκδοση 5 Turbo, που έφτασε έως τον Δεκέμβριο του 1985) και ήταν γνωστή και ως **R5**. Αρχικά, διατέθηκε μόνο ως 3-πορτο hatchback, αλλά το καλοκαίρι του 1979 προστέθηκε και μια εκδοχή 5-πορτο hatchback. Η δεύτερη γενιά του, γνωστή και ως **Super 5** ή **Supercinq** (Σούπερ 5), παρήχθη από τον Σεπτέμβριο του 1984 έως τον Δεκέμβριο του 1996, σε εκδοχές 3-πορτο και 5-πορτο hatchback. Το Renault 5 διατέθηκε επίσημα και στις Ηνωμένες Πολιτείες ως **Le Car**, το διάστημα μεταξύ του 1976 και του 1983.

Αντικαταστάθηκε από το Renault Clio πρώτης γενιάς, που μπήκε στη μαζική παραγωγή τον Μάιο του 1990 και σημείωσε επίσης μεγάλη επιτυχία. Μετά την εισαγωγή του Clio, η παραγωγή του Super 5 μεταφέρθηκε στη Σλοβενία, όπου και συνέχισε να κατασκευάζεται μόνο στις εκδόσεις 1.1 και 1.4 βενζίνης, καθώς και 1.6 ντίζελ. Τελικώς, η παραγωγή του έφτασε έως τον Δεκέμβριο του 1996 για κάποιες αγορές, ως μια φθηνότερη εναλλακτική λύση.

Εκδοχή σεντάν
-------------

Ειδικότερα στην Ισπανία, η Renault παρήγαγε και μια 4-πορτη σεντάν εκδοχή του 5, το Renault 7, στο διάστημα από το 1974 έως το 1984, από το παρακλάδι της Renault που ονομάζεται **FASA - Renault**, αν και το 7 απευθυνόταν κυρίως στην ισπανική αγορά, με λίγες μόνο εξαγωγές σε ελάχιστα κράτη.

Απήχηση
-------

Μεταξύ του 1972 και του 1986, το Renault 5 ήταν σταθερά το πρώτο σε πωλήσεις αυτοκίνητο στη Γαλλία, με τη συνολική του παραγωγή να φτάνει τα 5.580.000 αντίτυπα στην πρώτη γενιά του. Επίσης και η δεύτερη γενιά του, έφτασε σε παραγωγή τα 3.436.650 αντίτυπα, με αποτέλεσμα το Renault 5 αθροιστικά να γίνει το δημοφιλέστερο γαλλικό αυτοκίνητο όλων των εποχών.

Αναφορές
--------

1. ↑  Pleffer, Ashlee (10 March 2008). «Renault 5: it’s french for good». *The Daily Telegraph* (Australia).. Ανακτήθηκε στις 26 May 2014.
2. ↑  Data according to: *Automobil Revue*, catalogue edition 1979, p. 484-85.
3. ↑  Sparrow, David (1992). *Renault 5: Le Car*. Osprey Publishing. ISBN 978-1-85532-230-1.
4. ↑  Eóin DoylePosted (19 Μαρτίου 2015). «The Renault 5 in Five Easy Pieces». Driventowrite.com.

Βιβλιογραφία
------------

* Covello, Mike; Flammang, James M. (2002). Standard Catalog of Imported Cars 1946-2002. Krause Publications. ISBN 978-0-87341-605-4.
* M. Bartels: Renault R5 Alpine Turbo. In: ATZ Automobiltechnische Zeitschrift. 1982. Auflage. Nr. 7-8. Franckh'sche Verlagshandlung, Stuttgart, S. 357.
* Dominique Pascal, Renault 5 Turbo, chez E.P.A.
* Renault 5 Turbo », Auto Collection Hors Série, no 10,‎ octobre 1992.
* Renault 5 Alpine et Turbo », Auto Collection Hors Série, no 38,‎ mars - avril 1997.
* Fredérick Lhospied, La Renault 5 Turbo, d'un rêve à la réalité, Éditions Automobiles Centre France, 2002. (ISBN 2-9516481-2-X).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Renault 5** |

* Focus Artikel über 40 Jahre Renault 5.
* La passion de la Renault 5 Turbo.